Izvor: N1

Danas se javnosti predstavlja tekst nacrta Zakona o hrvatskim braniteljima. Prije predstavljanja neke detalje je za N1 otkrio ministar branitelja Tomo Medved.

"Posebno smo usmjeri na one kategorije branitelja koje do sada nisu bile prepoznate, sve dosadašnje mjere su bile usmjerne prema stradalnicima iz rata i njihovim obiteljima, ovdje su obuhvaćeni i branitelji koji nisu bili ranjeni i koji danas spadaju u red najranjivijih kategorija, njih je oko 82 tisuće. Uvodi se mjera naknade za nezaposlene branitelje", kazao je Medved i pojasnio da je ranije ova kategorija spadala pod Ministarstvo socijale, a da će primjenom novog Zakona doći pod Ministarstvo branitelja.

Za naknade u 2017. je već osiguran novac u proračunu, a projekcijama se planiraju sredstva za osguiranje te mjere u narednih nekoliko godina, kazao je Medved.

"Stupanjem na snagu Zakona odmah smo spremni primijeniti tu mjeru", kazao je Medved.

Potvrdio je da su novim Zakonom obuhvaćeni i bivši pripadnici Hrvatskog vijeća obrane.

"Stradalnici iz redova HVO-a i njihove obitelji su prepoznati u Zakonu, zaštićena su njihova prava", kazao je Medved i pojasnio da će dio njihovih prava biti reguliran i dopunom međunardonog zakona iz 2006., a o čemu se treba pregovarati s BiH.

Ministar nije želio otkriti koliko će prava koja proizlaze iz novog Zakona stajati državu.

"Danas ćemo točno imati ezgaktnu sliku, imamo osigurana sredstva za 2017.", kazao je Medved.

Upitan hoće li doći do povećanja mirovina branitelja, odgovorio je da ta mjera nije predmet zakona, ali da očekuje da će se u proračunu naći novac i da će s 1. rujnom početi novi izračun mirovina bez mjere umanjenja.

Nije želio komentirati napise u medijima da je Vlada donijela odluku da ploča HOS-a s natpisom za "Dom spremni" ostaje u Jasenovcu.

"To nije tema današnje konferencije, već tema prijedloga nacrata Zakona o braniteljima. Molim vas pitanje postavite nadležnom ministru", kazao je Medved.

Ponovno se otvaraju rokovi za priznavanje statusa branitelja

Na predstavljaju Zakona je rečeno kako je on složen jer objedinjuje sva braniteljska i stradalnička prava; ponovno se otvaraju rokovi za priznavanje statusa branitelja i ratnog vojnog invalida. Također, umjesto opskrbnine uvodi se naknada za nezaposlene, ali i sistematski pregledi.

Rečeno je da je cilj Ministarstva ubrzati stambeno zbrinjavanje braniteljske populacije, te zaštititi stečana prava pripadnika HVO-a.

Medved je istaknuo da, po podacima o starosnoj i statusnoj strukturi hrvatskih branitelja, od 442.749 živih branitelja njih 205.653 je u radnom odnosu. Posebno ranjivom skupinom ocijenio je 82.889 branitelja koji nisu zaposleni niti primaju mirovinu.

00:00 Izvor: N1

N1 pratite putem aplikacija za Android | iPhone/iPad | Windows| i društvenih mreža Twitter |Facebook | Instagram.